Նրա խոսքով՝ Լոռու մարզպետարանը համագործակցում է Ֆրանսիայի Մարսելի տարածաշրջանի հետ, և արդեն իսկ զբոսաշրջային գործակալություններ են բացվել Թումանյան և Ստեփանավան համայնքներում։ Ներկայացնելով կատարվող ծրագրերից մի օրինակ՝ մարզպետն ասաց, որ արդեն քայլարշավորդների համար համապատասխան ուղիներ են գծվել, թե ինչպես Ստեփանավանից հասնել Դսեղ՝ Թումանյանի տուն-թանգարան։ Նալբանդյանը հավելեց, որ արդեն իրականացվում են քարտեզագրման աշխատանքները և շատ շուտով այդ ծրագիրն էլ կմեկնարկի։